汉藏语系

漢藏語系（）是語言學家按照譜系分類法劃分个一組語羣，但是劃分个形式邪多。昰個語系至少包含漢語搭藏緬語族，共總約400種語言，主要分佈在中國、緬甸、印度、尼泊爾、不丹、孟加拉咾啥亞洲地區。按使用人數計算，是僅次於印歐語系个第二大語系。

 範圍搭爭議 

關於漢藏語系个分類搭歸屬問題，學界爭論弗休。在中國，漢藏語系一般分爲四個語族，即漢語族、壯侗語族（或稱侗台語族、侗泰語族、台語族）、苗瑤語族搭藏緬語族。1970年代以後，西方學者一般認爲苗瑤語族搭壯侗語族弗屬於漢藏語系。

法國學者沙加爾還提出爻漢藏語系搭南島語系有發生學關係，昰個理論得到中國著名語言學家邢公畹个贊同。近來葉尼塞語系也畀認爲搭漢藏語系有關。還有學者認爲漢藏語系搭阿勒泰語系有發生學關係。

有學者，像克里斯多夫·貝克威思（Christopher Beckwith）搭羅伊·安德魯·米勒（Roy Andrew Miller）弗認爲藏緬語搭漢語有發生學關係。

 語言特色 

漢藏語系中各語言个一些類型學个特點：
 交關語言是孤立語；
 有聲調；
 單音節詞根占多數；
 有量詞；
 以虛詞搭語序作爲表達語法意義个主要手段。

但是，大部分語言學家認爲，原始漢藏語个語音搭語法搭嘉絨語相似：嘸沒明確个聲調系統，有複輔音，有複雜个動詞形態。法國學者奧德里庫爾早在1954年發現漢語个聲調是後起个Haudricourt, André-Georges. 1961. “Bipartition Et Tripartition Des Systèmes de Tons Dans Quelques Langues d’Extrême-Orient.” Bulletin de La Société de Linguistique de Paris 56 (1): 163–80. English translation by Christopher Court: “Two-way and Three-way Splitting of Tonal Systems in Some Far Eastern Languages (Translated by Christopher Court).” In Tai Phonetics and Phonology, edited by Jimmy G. Harris and Richard B. Noss, 58–86. Bangkok: Central Institute of English Language, Mahidol University, 1972. ，戰國辰光个漢語嘸沒聲調，到仔南北朝韻尾-s搭喉塞音分別演變成去聲搭上聲。上古漢語也有複雜个形態，譬如：使動个s-首碼：登（端母登韻）上古漢語*təəŋ，增（精母登韻）*s-təəŋ。嘉絨語搭藏語裏存在著同樣个s-使動首碼。

按照歷史語言學个定論，聲調个有無、語序（動詞、主語搭賓語个相對位置）、音節結構咾啥類型特徵無法支援或者否認脫語言同源關係个假設，因爲昰些特徵容易擴散到弗同个語系。惟有共同个形態成分（首碼、後綴、中綴、母音交替咾啥）搭基本詞彙再能證明昰種關係。

 同源關係 
漢藏語系各語言之間存在交關同源詞，由於原始漢藏語个分化經歷要老長時間，對於原始漢藏語个擬構，學術丄也存在弗同个觀點。另外漢字在表音方面个弗足，使得原始漢語个擬構存在多種版本，下表畀出了一個漢藏語系裏向各語言之間个同源詞。

 基數詞  原始漢藏語  上古漢語  原始藏語  原始克倫語  原始緬甸語  原始克欽（景頗）語  原始喜馬拉雅語  原始博多-加羅語  原始庫基語  原始那加語 '1'  *k-tyig  *yit    *teg    *t'i  *se    *k'at  *k'at '2'  *k-nyis  *nyis  *g-nis   *k'-ni      *-n'i  *nis   *g-ni   *-ni  *k'ni    '3'  *k-t'um  *sum  *sum  *g-sum  *som  *sum  *sum  *g-tam  *-t'um  *k-t'um  '4'  *p-li  *s-yiy   *b-liy  *wir    *p-li  *(p)li   *bri  *-li  *p-li   '5'  *p-ŋa *l-ŋa  *ŋaʔ   *lŋya  *ŋaʔ  *ŋa  *p-ŋa  *p-ŋa  *b-ŋa   *p-ŋa *r-ŋa  *p'-ŋa '6'  *t-r'uk *k-r'uk  *C-r'uk  *d-ruk  *xru  *khyok  *k-ru  *t-ruk  *(k)rōk  *k-rūk *p-rūk  *t-rūk    '7'  *s-Nis  *tshyit  *s-nis  *-nøy  *nit  *s-nit  *nis-  *s-ni  *s-ni  *š-ni  '8'  *t-r'iat  *p-ret  *b-r-gyat  *xroq  *slit  *-šiat   *žyad  *čat  *t-riat  *-šot   '9'  *t-kua  *kwyuʔ  *d-kuw  *gu-  *ko  *t-ku  *gu  *t-ku  *t-ku  *t-ko   '10'  *-tsi(?)  *gyip  *tsi(y)  *ts'i  *tše  *t-tsel  *tšī  *t-tši   *tsom(?)   

 漢藏語分類歷史 
德國學者克拉普羅特（Julius Klaproth）早在1823年就提出漢語、藏語、緬甸語个基礎詞彙之間有同源關係，而泰語搭越南語嚜弗同。但後來佢个著作畀淡忘脫，一直到廿世紀，學者淘再重新重視佢个研究。

19世紀流行个分類，一般都是出於人種个考量，譬如南森•布朗（Nathan Brown）在1837年提出“印度支那語”个概念，用來表示除脫阿勒泰語搭達羅毗荼語以外个所有東方語言，包括日語搭南島語。

“漢藏語”一詞是普祖魯斯基（Jean Przyluski）在1924年提出个，佢个分類如下：
 藏緬語
 漢台語（昰場个台語弗僅包括乃朝所話个侗台語，還包括苗瑤語）

在此基礎丄，有儂擔漢語、侗台語搭苗瑤語分開來，昰種分類在中國交關流行：
 漢語族
 藏緬語族
 壯侗語族
 苗瑤語族

20世紀後期，多數西方學者從漢藏語中排除脫侗台語搭苗瑤語，但是保留要漢語搭藏緬語个二分法，譬如馬蒂索夫（Matisoff）、布蘭得利（Bradley 1997）、杜冠名（Thurgood 2003）个分類：
 漢語族
 藏緬語族

目前有學者弗認同昰種二分法。更有人認爲漢語在漢藏譜系樹个地位可能比較接近藏語，反倒漢語搭緬甸語或者羌語个關係嘸沒介密切。譬如Van Driem（2001）就擔漢語搭藏語並稱漢藏語族，作爲藏緬語系个一個分支。

 注釋 

 參見 
 漢藏語列表
 上古漢語

 外部連結 
 Ethnologue - Language family trees
 西方漢藏語研究簡介
 Numbers in Sino-Tibetan Languages

Category:漢藏語系
Category:语系